DA Den Europæiske Unions Tidende C 127/10

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 127/06)

Denne offentliggørelse giver ret til at gøre indsigelse mod ændringsansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring, jf. artikel 9 og artikel 17, stk. 2

»QUEIJO SERRA DA ESTRELA«

EF-nr.: PT/PDO/117/0213/16.05.2002

BOB ( X ) BGB ( )

Ændring(er), der ansøges om

Overskrift(er) i specifikationen:

Produktets betegnelse X Varebeskrivelse Geografisk område Bevis for oprindelse X Produktionsmetode Tilknytning X Mærkning Krav i nationale bestemmelser

Ændring(er):

Varebeskrivelse: Osten Queijo Serra da Estrela er i umindelige tider blevet fremstillet på to måder: produktion af ost til umiddelbar indtagelse, normalt kaldet Serra da Estrela, og produktion af ost til senere indtagelse, den såkaldte Serra da Estrela Velho. Sidstnævnte er helt identisk med førstnævnte, for så vidt angår de racer, mælken kommer fra, dyrenes foder og levevilkår, den mælk, der produceres og transporteres, den ost, der produceres, osv. og adskiller sig alene fra førstnævnte ved modningsprocessen, som tager længere tid. Serra da Estrela Velho har naturligvis andre sensoriske egenskaber, da den er mindre og mørkere og har en kraftigere smag og aroma end Serra da Estrela.

Producenterne ønsker derfor også at markedsføre Serra da Estrela Velho, ikke mindst da de finder det hensigtsmæssigt igen at indføre mindre oste på ca. 0,7 kg på markedet, således som det tidligere var normal praksis.

Produktionsmetode: Som for de fleste traditionelle oste i Portugal er produktionen af Queijo Serra da Estrela meget sæsonbetonet. Med tanke herpå og for at tage hensyn til de nye forbrugervaner — med stor efterspørgsel om sommeren og til jul — og at sikre, at de sædvanlige købere med lav indkomst fortsat har råd til osten, som er dyr, ønsker producenterne at forlænge holdbarheden for Queijo Serra da Estrela, uden at den bliver ødelagt eller modnes yderligere. Desuden ønsker de at markedsføre både den normale og den lagrede ost udskåret.

Osten Serra da Estrela er et levende produkt, der fortsætter med at udvikle sig efter lagring, udskæring og emballering. Processerne skal foregå i det område, osten stammer fra, for

at garantere ægtheden og de fysiske, kemiske og organoleptiske egenskaber, som er typiske for ostens særlige kvalitet, og som kun producenterne, den lokale befolkning og de regelmæssige forbrugere er i stand til at genkende

at vurdere kvaliteten af hver enkelt ost, før den underkastes nogen af ovennævnte processer

at sikre, at osten har den typiske cremede konsistens, også efter udskæring, hvilket kræver, at osten har den rette modningsgrad, når den vælges til den pågældende proces

at sikre, at skiverne, når der er tale om lagret ost, har den krævede konsistens, og at de ikke smuldrer, hvilket kræver, at osten vælges på det tidspunkt i modningsprocessen, hvor den har den rette smag og konsistens til at blive udskåret

at garantere, at produktets traditionelle renommé bevares og ikke misbruges, og at forbrugerne ikke vildledes

at garantere, at de sundheds- og hygiejnebetingelser, der gælder for produktet, hele tiden opretholdes under de forskellige processer

at gøre det muligt at kontrollere processerne som foreskrevet

at garantere, at enhver enhed eller del kan spores til et produktionsanlæg og en bedrift, så det er muligt at dokumentere produktets geografiske oprindelse.

Mærkning: Ændringerne i mærkningen er en direkte følge af kravet om at angive udtrykket »Velho «for oste, der er modnet i over 120 dage.

RESUMÉ

RÅDETS FORORDNING (EF) Nr. 510/2006

»QUEIJO SERRA DA ESTRELA«

EF-nr.: PT/PDO/117/0213/16.05.2002

BOB ( X ) BGB ( )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Instituto de Desenvolvimento Rural e Hidráulica Adresse: Av. Afonso Costa, 3 P-1949-002 Lisboa Tlf. (351-21) 844 22 00 Fax (351-21) 844 22 02 E-mail: idrha@idrha.min-agricultura.pt

2. Sammenslutning:

Navn: Estrelacoop — Coop. Produtores de Queijo Serra da Estrela, CRL Adresse: R. Miguel Bombarda, 20 P-6360-344 Celorico da Beira Tlf. (351-271) 74 13 21 Fax (351-271) 74 13 21 E-mail: estrelacoopqse@oninet.pt Sammensætning: Producent/Forarbejdningsvirksomhed ( X ) Andre ( )

3. Produktets art:

Kategori 1.3. Ost

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Queijo Serra da Estrela«

4.2. Beskrivelse: Ost, som opnås ved langsomt at dræne ostemassen, efter at ublandet rå mælk fra får af racen Bordaleira Serra da Estrela eller Churra Mondegueira er stivnet med kardonblomster (Cynara cardunculus L.) som løbe. Serra da Estrela har en modningstid på mindst 30 dage. Har osten modnet i mindst 120 dage, benævnes den »Serra da Estrela Velho«.

Osten har følgende hovedkarakteristika:

4.3. Geografisk område: I betragtning af det gensidigt afhængige økosystem i området, de flere hundrede års viden om husdyrhold, de klimaforhold, der kræves for at forarbejde og modne osten, det særlige mikroklima, de flere hundrede års kundskaber, de lokale fremgangsmåder, der trofast og uændret er blevet fulgt, kravet om at beskytte forbrugerne mod bedrageri og vildledning, behovet for at kontrollere alle processer og kravet om at kunne spore produktet i hele fremstillingsprocessen er det geografiske område, hvor produktionen og forarbejdningen af råvarerne, modningen, den forlængede lagring, udskæring og emballering af osten finder sted, begrænset til de administrative distrikter Carregal do Sal, Celorico da Beira, Fornos de Algodres, Gouveia, Mangualde, Manteigas, Nelas, Oliveira do Hospital, Penalva do Castelo og Seia samt sognene Carapito, Cortiçada, Dornelas, Eirado, Forninhos, Penaverde og Valverde i det administrative distrikt Aguiar da Beira, sognene Anceriz, Barril do Alva, Cerdeira, Coja, Pomares og Vila Cova do Alva i det administrative distrikt Arganil, sognene Aldeia de Carvalho, Cortes do Meio, Erada, Paul, Sarzedo, Unhais da Serra og Verdelhos i det administrative distrikt Covilhã, sognene Aldeia Viçosa, Cavadoude, Corujeira, Fala, Famalicão, Fernão Joanes, Maçainhas de Baixo, Mizarela, Pero Soares, Porto da Carne, São Vicente, Sé Seixo Amarelo, Trinta, Vale de Estrelas, Valhelhas, Videmonte, Vila Cortez do Mondego og Vila Soeiro i det administrative distrikt Guarda, sognene Midões, Póvoa de Midões og Vila Nova de Oliveirinha i det administrative distrikt Tábua, sognene Canas de Santa Maria, Ferreirós do Dão, Lobão da Beira, Molelos, Mosteiro de Fráguas, Nandufe, Parada de Gonta, Sabugosa, São Miguel do Outeiro, Tonda og Tondela i det administrative distrikt Tondela, sognene Aldeia Nova, Carnicães, Feital, Fiães, Freches, Santa Maria, São Pedro, Tamanho, Torres, Vila Franca das Naves og Vilares i det administrative distrikt Trancoso og sognene Fragosela, Loureiro de Silgueiros, Povolide og São João de Lourosa i det administrative distrikt Viseu.

4.4. Bevis for oprindelse: Mælken fra får af de pågældende racer skal komme fra bedrifter, der er beliggende i det geografiske område og registreret hos sammenslutningen, og som kontrolleres. Dyrene skal være registreret i det pågældende register. Anlæggene til produktion, modning, udskæring og emballering af osten skal have den krævede tilladelse og være registreret hos sammenslutningen og er også underlagt kontrol. Ud over mærkningen skal enhver enhed eller del være forsynet med et certificeret nummer, som sikrer en fuldstændig sporbarhed af produktet. Hele produktionsforløbet skal kontrolleres af det organ, der er godkendt til formålet, særlig for så vidt angår bedrifternes og forarbejdningsanlæggenes beliggenhed, fodringen og opdrætningen af flokkene, malkningen, behandlingen af mælken og forarbejdningen heraf helt frem til markedsføringen.

4.5. Produktionsmetode: Dyrene skal holdes på ekstensive eller delvist ekstensive bedrifter. Den mælk, der anvendes, skal opfylde de højeste sundheds- og hygiejnekrav. Osten fremstilles ved at tilsætte salt og kardonblomster til den ublandede rå mælk, som derefter blandes forsigtigt og stivner. Ostemassen skæres med en trådramme eller et andet egnet redskab, hvorefter ostemassen anbringes på et hvidt klæde i åbne justerbare forme og presses for at udskille vallen. Ostemassen deles og presses, hvorefter den vendes første gang og presses for at tappe så meget valle som muligt. Den justerbare form åbnes, og indholdet deles, hvorefter der lægges et rent hvidt klæde i formen, og ostemassen kommes i og presses, til den har den endelige diameter, hvorefter den vendes anden gang og presses manuelt eller mekanisk. Ostens overflade kan saltes, inden den modner. Modningen kan foregå under naturlige forhold eller i kontrolleret atmosfære. Modningen sker i to faser: Først bindes der et rent hvidt klæde om osten, og den lagres ved en luftfugtighed og en temperatur, der fremmer mælkesyregæring eller dannelse af »reima «(fedtet overflade). Derefter vaskes den og lægges til afvanding under andre temperatur- og fugtighedsforhold end dem, der herskede i første fase. Modningstiden er afgørende for, om osten klassificeres som »Serra da Estrela «eller »Serra da Estrela Velho«.

Da osten Serra da Estrela er et levende produkt, som fortsætter med at udvikle sig efter lagring, udskæring og emballering, skal disse processer foregå i det område, osten stammer fra, for

at garantere ægtheden og de fysiske, kemiske og organoleptiske egenskaber, som er typiske for ostens særlige kvalitet, og som kun producenterne, den lokale befolkning og de regelmæssige forbrugere er i stand til at genkende

at vurdere kvaliteten af hver enkelt ost, før den underkastes nogen af ovennævnte processer

at sikre, at osten har den typiske cremede konsistens, også efter udskæring, hvilket kræver, at osten har den rette modningsgrad, når den vælges til den pågældende proces

at sikre, at skiverne, når der er tale om lagret ost, har den krævede konsistens, og at de ikke smuldrer, hvilket kræver, at osten vælges på det tidspunkt i modningsprocessen, hvor den har den rette smag og konsistens til at blive udskåret

at garantere, at produktets traditionelle renommé bevares og ikke misbruges, og at forbrugerne ikke vildledes

at garantere, at de sundheds- og hygiejnebetingelser, der gælder for produktet, hele tiden opretholdes under de forskellige processer

at gøre det muligt at kontrollere processerne som foreskrevet

at garantere, at enhver enhed eller del kan spores til et produktionsanlæg og en bedrift, så det er muligt at dokumentere produktets geografiske oprindelse.

4.6. Tilknytning: Hele området ligger i regionen Beiras højland, hvor de agrarklimatiske forhold er kendetegnet ved kolde, regnfulde og lange vintre med lejlighedsvis sne og tørre varme somre. De naturlige græsarealer består af vilde flerårige græssorter og dyrkede græsmarker med hvidkløver og anden kløver, som giver fåremælken og dermed også fåreosten sin unikke smag. Området og dets oste blev allerede omtalt af romerske forfattere og blev desuden beskrevet som en yndet spise på de store opdagelsesrejser til søs og i teaterstykker fra det 16. århundrede. Tilknytningen til oprindelsen forstærkes yderligere af, at mælken udelukkende kommer fra får af de lokale racer (Bordaleira Serra da Estrela og Churra Mondegueira).

4.7. Kontrolorgan:

Navn: Beira Tradição — Certificação de Produtos da Beira, L.DA Adresse: Urbanização Auto Mecânica, 8 r/c P-6000 Castelo Branco Tlf. (351-272) 32 98 43 Fax (351-272) 32 98 43 E-mail: celestino.almeida@netvisao.pt

Beira Tradição — Certificação de Produtos da Beira, Lda opfylder kravene i standard 45011:2001.

4.8. Mærkning: Ud over de lovpligtige oplysninger kræves der også følgende:

angivelsen »Queijo Serra da Estrela — Denominação de Origem Protegida «eller »Queijo Serra da Estrela Velho — Denominação de Origem Protegida«

Fællesskabets BOB-logo

certificeringsmærke med produktets navn, kontrol- og certificeringsorganets navn og et serienummer, så det er muligt at spore produktet.

(1) EUT L 93 af 31.3.2006, s. 12.